**הנסיך אדוארד אוגוסטוס, דוכס קנט וסטראת'רן** (באנגלית: **The Prince Edward, Duke of Kent and Strathearn**;‏ 2 בנובמבר 1767 – 23 בינואר 1820) היה בנו הרביעי של ג'ורג' השלישי, מלך הממלכה המאוחדת, ואביה של המלכה ויקטוריה. ב-23 באפריל 1799 קיבל את התואר דוכס קנט וסטראת'רן ואת התואר רוזן דבלין. באותה שנה מונה למפקד הצבא הבריטי בצפון אמריקה.

קורות חיים
----------

הנסיך אדוארד נולד בארמון בקינגהאם, והיה בנו של מלך הממלכה המאוחדת ג'ורג' השלישי ושל שארלוט ממקלנבורג-שטרליץ. אדוארד הוטבל לנצרות ב-30 בנובמבר 1767.

ב-5 בפברואר 1783 הוענק לו תואר אביר מסדר פטריק הקדוש וב-2 במאי 1786 תואר אביר מסדר הבירית.

בשנת 1785 החל את הקריירה הצבאית שלו באימונים בגרמניה. אביו רצה לשלוח אותו לאוניברסיטת גטינגן, אולם לבסוף החליט לשלוח אותו ללונברג ולאחר מכן להאנובר. אדוארד שירת שנתיים בז'נבה בטרם נשלח לגיברלטר לפקד על כוחות צבא שם של גדוד פוסיליירים המלכותי. גדוד זה נשלח לקנדה במאי 1791, ובכך היה אדוארד לבן המלוכה השני (אחרי אחיו) שרגלו דרכה על אדמת קנדה.. הנסיך אדוארד הועלה לדרגת מייג'ור גנרל (אלוף) באוקטובר 1793 ולוטננט גנרל (רב-אלוף) בינואר 1796. ב-24 באפריל 1799 הוענק לו תואר דוכס קנט וסטראת'רן, ורוזן דבלין, ובמאי באותה שנה מונה למפקד כוחות הצבא הבריטיים בצפון אמריקה הבריטית.

ב-5 בספטמבר 1799 מונה אדוארד לחבר במועצת המלך של הממלכה המאוחדת.

ב-24 במאי 1802 החל לכהן כמושל גיברלטר, אולם בשל קשיחותו והמשמעת הקשה שדרש מרדו כוחות הצבא נגדו בערב חג המולד באותה שנה, והדוכס מיורק שכיהן כמפקד הצבא הבריטי באותה עת השיב אותו לבריטניה במאי 1803 (אף שרשמית המשיך לשאת בתואר מושל גיברלטר).

נישואיו
-------

לנסיך אדוארד היו מספר רב של פילגשים, הידועה שבהן הייתה אדלייד דובוס (Adelaide Dubus), להם נולדה בת משותפת - אדלייד ויקטוריה אוגוסטה דובוס (1789–1790), ופילגש ידועה נוספת הייתה ג'ולי דה סן לורן, אולם אדוארד נותר רווק עד שנת 1818. בשנה זו, בעקבות מותה בטרם עת של נכדתו היחידה בתוך מסגרת הנישואים של המלך ג'ורג' השלישי, הנסיכה שארלוט מוויילס נוצר משבר ירושה. ליורש העצר ולאחיו הצעיר של יורש העצר - הנסיך פרדריק, דוכס יורק לא היו ילדים, ובניו האחרים של המלך ג'ורג' היו אף הם לא נשואים. בעקבות המשבר, כל בניו של המלך ג'ורג', ובהם גם ויליאם הרביעי, דוכס קלרנס (לימים, המלך ויליאם הרביעי) מיהרו להתחתן על מנת להוליד יורש לכס המלוכה.

לאופולד הראשון, מלך הבלגים התחבר עם הנסיך. הוא החליט לעזור לאדוארד להוליד יורש, ושידך לדוכס את אחותו - ויקטוריה, נסיכת סקסוניה-קובורג-זאלפלד, אלמנתו של אמיך קרל, נסיך ליינינגן, ואם לשני ילדיו. אדוארד מצא את השידוך מתאים, והשניים נישאו ב-1818, ולאחר שנה נולדה בתם היחידה, מי שהייתה לאחר מכן מלכת בריטניה, המלכה ויקטוריה. אחרי מותו של אדוארד ב-1820 עזר לאופולד לאחותו ולאחייניתו.

אדוארד אוגוסטוס התארס עם ויקטוריה, והם נישאו ב-29 במאי 1818 בשלוס אהרנברג שבקובורג, ובשנית ב-11 ביולי 1818 בארמון קיו שבפארק ריצ'מונד. לבני הזוג נולדה ילדה אחת - אלכסנדרינה ויקטוריה (לימים, המלכה ויקטוריה).

הנסיך אדוארד אוגוסטוס ורעייתו נאלצו לחיות חיי צניעות בשל חובותיו הכבדים (לימים, בתו, המלכה ויקטוריה, שילמה את החובות מהכנסותיה הפרטיות), ולבסוף החליטו להתגורר בקוטג' וודברוק (Woodbrook Cottage) בסידמות' שבדבון.

אדוארד אוגוסטוס נפטר ב-23 בינואר 1820 בקוטג' וודברוק, לאחר הצטננות שאירעה בשל טיול שערך בקור מבלי ביגוד מתאים. אביו, המלך ג'ורג' השלישי מת שישה ימים לאחר מכן. אדוארד אוגוסטוס נקבר בקפלת ג'ורג' הקדוש שבטירת וינדזור.

מורשתו
------

הפרובינציה הקנדית אי הנסיך אדוארד נקראת על שמו של הנסיך אדוארד אוגוסטוס, כמו גם מחוז הנסיך אדוארד שבפרובינציית אונטריו, הכפר פוינט אדוארד שבאונטריו, העיר קנטוויל שבנובה סקוטיה ואיי הנסיך אדוארד שבדרום אפריקה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ג'ורג' השני, מלך בריטניה |   | קרולינה, מרקיזת ברנדנבורג-אנסבך |   | פרידריך השני, דוכס סקסוניה-גותה-אלטנבורג |   | מגדלנה אוגוסטה, נסיכת אנהלט-צרבסט |   | אדולף פרידריך השני, דוכס מקלנבורג-שטרליץ |   | כריסטיאנה אמיליה משוורצבורג-זונדרסהאוזן |   | ארנסט פרידריך הראשון, דוכס סקסוניה-הילדבורגהאוזן |   | סופיה אלברטינה, רוזנת ארבאך-ארבאך |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרדריק, נסיך ויילס |   |   |   |   |   | אוגוסטה, נסיכת סקסוניה-גותה-אלטנבורג |   |   |   |   |   | הדוכס קרל לודוויג פרידריך ממקלנבורג, נסיך מירוב |   |   |   |   |   | אליזבת אלברטינה, נסיכת סקסוניה-הילדבורגהאוזן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ג'ורג' השלישי, מלך הממלכה המאוחדת |   |   |   |   |   |   |   |   |   |   |   |   |   | שארלוט ממקלנבורג-שטרליץ |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אדוארד אוגוסטוס, דוכס קנט וסטראת'רן** |
|

קישורים חיצוניים
----------------

ויקישיתוף מדיה וקבצים בנושא **הנסיך אדוארד אוגוסטוס, דוכס קנט וסטראת'רן** בוויקישיתוף
* קורות חייו של הנסיך אדוארד
* הנסיך אדוארד אוגוסטוס, דוכס קנט וסטראת'רן, באתר "Find a Grave" (באנגלית)
* הנסיך אדוארד אוגוסטוס, דוכס קנט וסטראת'רן, באתר אנציקלופדיה בריטניקה (באנגלית)

הערות שוליים
------------

1. ↑  גארי טופולי, **בית המלוכה וצבא קנדה**

| דוכסי קנט |
| --- |
| 

|  |
| --- |
| הנרי גריי (1710–1740) • הנסיך אדוארד אוגוסטוס (1799–1820) • הנסיך ג'ורג' (1934–1942) • הנסיך אדוארד, דוכס קנט (1942–נוכחי) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5449035
* GND: 137313160
* ISNI: 0000 0000 7374 9873
* LCCN: n50035071
* NLA: 49865183
* NLP: A35790349
* NTA: 124619754
* SNAC: w6z60v55
* SUDOC: 069819459
* Trove: 1526315
* VIAF: 60324510
* WorldCat: lccn-n50035071

 |